  Виталий Пронин 1918-тӥ арын Ижысь но Воткинскысь ужасьёс восстание ӝутӥзы. Вуоно арын та учыр ортчем дырысен 100 ар тырмоз. Солы сӥзьыса, Ижын кино лэсьтэмын луоз.https://youtu.be/rQ_YqQztwe8Киноез лэсьтон борды кутскиз Ижысь политтехнолог Сергей Курбатов историкъёсын, шаерчиосын вераськыса. Камера борды операторъёс авгутсэ кутскозы ни. Сценарий дась, шедьтэмын артистъёс Удмурт но ӟуч театръёсын шудӥсьёс. Али дӥськут вуро.- Час ӵоже милям возьматэммы потэ, кызьы со зэмзэ но вал, ми тӧдьыослы но, гордъёслы но дур ум басьтӥське. Жаляса верано, та восстание сярысь ми троссэ ум тодӥське, эскеронъёс но ӧжыт, - шуэ Сергей Курбатов.Кино лэсьтэмын луоз Ижын, Воткинскын, Сарапулын но мукет интыосын. Вуоно арын ми сое учкыны быгатом ни. Нош али Сергей Курбатов калыклы вазиське: кино лэсьтыны уксё висъямын ӧвӧл, кин юрттыны мылкыд каре, пырелэ кинолэн вотэсбамаз: filmprovosstanie.ruМария Иванова Туспуктэм но видео: filmprovosstanie.ru  